
· 2021eko martxoaren 31eko 2021/001241 Alkatetza Dekretuaren laburpena: «Euskara: ikastetxeetan egindako jarduerak, Euskararen Nazioarteko Eguna» diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

Udalerriko Haur Hezkuntza, Lehen Hezkuntza, Derrigorrezko Bigarren Hezkuntza eta Batxilergo ikastetxeei; eta prestakuntza-zikloak ematen dituzten ikastetxeei. Era berean, eskabideak aurkez ditzakete Basauri udalerriko ikastetxe eta ikasketa-kooperatibetako guraso elkarteek (IGE).

Ikastetxe berean Lehen Hezkuntza eta Derrigorrezko Bigarren Hezkuntza badago, eskabide bi aurkeztu ahal izango dira, ikastetxe horiek baztertuta geratu ez daitezen. Egiaztatu beharko da, ordea, jarduerak desberdinak izango direla (zein ikasleri zuzentzen zaizkien).
.

Bigarrena. Diru-laguntzaren xedea.

EUSKARAREN NAZIOARTEKO EGUNA ospatzeko jarduerak sustatzea udalerriko ikastetxeetan. Jarduera horiek ikastetxeak berak antolatu beharko ditu, Udalak egun horretarako programatutako jarduerekin koordinatuta.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.

Laugarrena. Diru-laguntzaren zenbatekoa.

Diru-laguntza 4.500,00 eurokoa da. 
Eskatzaile bakoitzak, gehienez ere, 300,00 euro eskatu ditzake.

Bosgarrena. Eskabideak aurkezteko epea.

Eskabideak aurkezteko epea 2021eko urriaren 18tik azaroaren 12ra izango dela..

Seigarrena. Beste datu batzuk.

Zuriketa egiteko epemuga 2022ko urtarrilaren 31 izango da


Basauri, 2021eko martxoaren 31a.
Asier Iragorri Basaguren. Alkatea.


